open-index/open-wikipedia-markdown huggingface dataset:
Τέρι Φανκ

Ο **Τέρενς "Τέρι" Φανκ** ( 30 Ιουνίου 1944 -23 Αυγούστου 2023) ήταν ένας Αμερικανός επαγγελματίας παλαιστής και ηθοποιός. Ήταν γνωστός για το σκληροπυρηνικό τρόπο που πάλευε, χάρη στον οποίο εμπνεύστηκαν και άλλοι παλαιστές, όπως ο Μικ Φόλεϊ.

## Καριέρα
Ο Φανκ είχε εμφανιστεί στα NWA, AWA, WWE, WCW, ECW, Ring of Honor και TNA Wrestling.
Ήταν τρεις φορές παγκόσμιος πρωταθλητής, έχοντας κερδίσει το παγκόσμιο πρωτάθλημα NWA και δύο φορές το παγκόσμιο πρωτάθλημα ECW. Είναι ο μόνος παλαιστής που εντάχθηκε στα Hall of Fame των WWE, WCW, Professional Wrestling, NWA, Hardcore και Wrestling Observer Newsletter. Ο Φανκ είχε κόντρες με γνωστούς παλαιστές, όπως Ρικ Φλερ, Στινγκ, Χαλκ Χόγκαν, Άμπντουλαχ ο Σφαγεύς και Ντάστι Ρόουντς.

Απεβίωσε στις 23 Αυγούστου 2023 σε ηλικία 79 ετών

## Τελειωτικές Κινήσεις

*Piledriver
*Sleeper hold
*Spinning toe hold

## Χαρακτηριστικές Κινήσεις
*Atomic drop
*Brainbuster
*Moonsault
*Punching combination
*Stunner
*Hangman's neckbreaker
*Swinging neckbreaker
*Snap DDT
*Knife edge chops

## Σημαντικότεροι τίτλοι
*Πρωτάθλημα Βαρέων Βαρών Φλόριντας NWA
*Παγκόσμιο Πρωτάθλημα Βαρέων Βαρών NWA
*Παγκόσμιο Πρωτάθλημα Βαρέων Βαρών ECW (2 φορές)
*Τηλεοπτικό Πρωτάθλημα ECW
*Σκληροπυρηνικό Πρωτάθλημα WCW (2 φορές)
*Παγκόσμιο Ομαδικό Πρωτάθλημα WWE

## Παραπομπές


## Πηγές
*https://web.archive.org/web/20111016154818/http://kayfabe-wrestling.com/articles/funk01.html

## Εξωτερικοί σύνδεσμοι
* 

Κατηγορία:Επαγγελματίες παλαιστές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Πανελλήνιο πρωτάθλημα στίβου γυναικών 1998

Το **63ο [[Πανελλήνιο πρωτάθλημα στίβου γυναικών]] 1998** διεξήχθη στο Ολυμπιακό Στάδιο Αθήνας από 17 ως 19 Ιουλίου μαζί με το αντίστοιχο πανελλήνιο πρωτάθλημα στίβου ανδρών 1998.

Το πρωτάθλημα μαραθωνίου διεξήχθη στις 5 Απριλίου στη Ρόδο. Χωριστά διεξήχθησαν, επίσης, τα πρωταθλήματα επτάθλου και βάδην αλλά τα αποτελέσματά τους υπολογίστηκαν στη βαθμολογία. Τη χρονιά αυτή προστέθηκαν στο πρόγραμμα τα 20 χλμ βάδην.

Πρωταθλητής σύλλογος αναδείχθηκε ο **[[Πανελλήνιος Γ.Σ.]]** για έβδομη συνεχόμενη χρονιά και 21η συνολικά. Παράλληλα, έκανε το έβδομο συνεχόμενο **"νταμπλ"** και ενδέκατο συνολικά, αφού κατέκτησε και το ανδρικό πρωτάθλημα.

## Τα αποτελέσματα

### Οι νικήτριες

### Βαθμολογία

Συνολικά βαθμολογήθηκαν ... σωματεία.

## Πηγές
*Ηρακλής Αθανασόπουλος, "Μαραθώνιος & Μαραθώνας", Αθήνα 2010,  σ. 248.
*GREEK CHAMPIONSHIPS.
*Αθλητική Ηχώ, 17/7/1998 ως 20/7/1998.

### Αναφορές



Γυναικων
Κατηγορία:Στίβος το 1998
Κατηγορία:Διοργανώσεις στίβου στην Αθήνα
Διευθύνων Σύμβουλος

μικρογραφία|Μέσα στα καθήκοντα ενός Διευθύνοντος συμβούλου είναι και οι συναντήσεις με διεθνείς παράγοντες, πολιτικούς κ.λπ.
Ο **Διευθύνων σύμβουλος** είναι το υψηλότερο στην ιεραρχία διοικητικό στέλεχος μιας επιχείρησης, συνήθως ιδιωτικού δικαίου. Στις αγγλόφωνες χώρες αποδίδεται με το αρκτικόλεξο "CEO" (chief executive officer).

## Αρμοδιότητες
Οι αρμοδιότητες του διευθύνοντος συμβούλου ενός οργανισμού καθορίζονται από το διοικητικό συμβούλιο του οργανισμού ή άλλη αρχή, ανάλογα με τη δομή του οργανισμού. Μπορούν να είναι εκτεταμένες ή αρκετά περιορισμένες και συνήθως κατοχυρώνονται με επίσημη ανάθεση εξουσίας σχετικά με τη διοίκηση επιχειρήσεων. Συνήθως, οι αρμοδιότητες περιλαμβάνουν ενεργή λήψη αποφάσεων για επιχειρηματική στρατηγική και άλλα βασικά ζητήματα πολιτικής. Ο ρόλος του διευθύνοντος συμβούλου μπορεί να περιλαμβάνει την ομιλία στον Τύπο και τον υπόλοιπο έξω κόσμο, καθώς και στη διοίκηση και τους υπαλλήλους του οργανισμού. Ο ρόλος λήψης αποφάσεων περιλαμβάνει αποφάσεις υψηλού επιπέδου σχετικά με την πολιτική και τη στρατηγική. Ο διευθύνων σύμβουλος είναι επιφορτισμένος με την υλοποίηση των στόχων, και των στρατηγικών όπως καθορίζονται από το διοικητικό συμβούλιο.

Ως εκτελεστικό στέλεχος της εταιρείας, ο Διευθύνων Σύμβουλος αναφέρει την κατάσταση της επιχείρησης στο διοικητικό συμβούλιο, παρακινεί τους υπαλλήλους και αναλαμβάνει τις αλλαγές εντός του οργανισμού. Ως διευθυντής, ο διευθύνων σύμβουλος προεδρεύει στις καθημερινές λειτουργίες του οργανισμού. Ο Διευθύνων Σύμβουλος είναι το άτομο που είναι τελικά υπόλογο για τις επιχειρηματικές αποφάσεις μιας εταιρείας, συμπεριλαμβανομένων εκείνων στις λειτουργίες, το μάρκετινγκ, την επιχειρηματική ανάπτυξη, τα οικονομικά, τους ανθρώπινους πόρους κλπ.

Η χρήση του τίτλου του  Διευθύνοντος Συμβούλου δεν περιορίζεται απαραίτητα στην περιγραφή του ιδιοκτήτη ή του επικεφαλής μιας εταιρείας. Για παράδειγμα, στον Διευθύνοντα Σύμβουλο ενός πολιτικού κόμματος συχνά ανατίθεται η συγκέντρωση χρημάτων, ιδιαίτερα για προεκλογικές εκστρατείες.

## Παραπομπές


Κατηγορία:Επαγγέλματα διοίκησης
Κατηγορία:Ηγεσία
Κατηγορία:Θέσεις εξουσίας
Σελέμπι-Φίκουε

Η **Σελέμπι-Φίκουε** (σετσουάνα: Selebi-Phikwe) είναι μια πόλη της Μποτσουάνα. Ανήκει στο δήμο Σελέμπι-Φίκου. Έχει πληθυσμό 49.849 κατοίκων (2001). Βρίσκεται στην Έρημο Καλαχάρι.

## Μεταφορές
Το αεροδρόμιο της Φράνσισταουν είναι το Αεροδρόμοιο Σελέμπι-Φίκουε.

## Δείτε επίσης
* Κατάλογος πόλεων της Μποτσουάνα

Κατηγορία:Πόλεις της Μποτσουάνα
Νικολάι Βολκόφ

Ο **Τζόσιπ Νικολάι Περούζοβιτς** (κροατικά: *Josip Nikolai Peruzović*, 14 Οκτωβρίου 1947), είναι παλαιστής, περισσότερο γνωστός με το όνομα που χρησιμοποιούσε στα ρινγκ, **Νικολάι Βολκόφ**. 

## Καταγωγή - Χαρακτήρας
Ο Βολκόφ, προέρχεται από την πρώην Σοσιαλιστική Ομοσπονδιακή Δημοκρατία της Γιουγκοσλαβίας. Η μητέρα του ήταν από την Ιταλία και ο πατέρας του από την Κροατία. Ο ίδιος είναι Κροάτης. Στο σενάριο της επαγγελματικής πάλης όμως, παρίστανε έναν Ρώσο παλαιστή, αφού έχει στην πραγματικότητα ρίζες από την χώρα.

## Καριέρα
Η καριέρα του Βολκόφ ξεκίνησε το 1967, όταν παράτησε την άρση βαρών, με την οποία ασχολήθηκε από νεαρή ηλικία. Πέρασε από διάφορες εταιρείες, από αυτές ήταν και τα American Wrestling Association και WWE, σε διάφορες φάσεις και ονομασίες του. Το περισσότερο της καριέρας του, το πέρασε με το WWE.

## Διακρίσεις
Στην καριέρα του, στην οποία αφιερώθηκε περισσότερο στην ομαδική κατηγορία, κέρδισε πολλούς ομαδικούς τίτλους, με αρκετούς παλαιστές. Με τον Ιβάν Κόλοφ, με τον Άιρον Σέικ και με άλλους. Ο σημαντικότερος τίτλους του ήταν με τον Σέικ, το Παγκόσμιο Πρωτάθλημα ομάδων. Το 2005, τιμήθηκε με την εισαγωγή του στο WWE Hall of Fame.

## Παραπομπές


## Πηγές
*Προφίλ στο WWE Hall of Fame

Κατηγορία:Επαγγελματίες παλαιστές
Φράνσισταουν

Η **Φράνσισταουν ** (σετσουάνα: *Francistown*) είναι η δεύτερη μεγαλύτερη πόλη της Μποτσουάνα. Ανήκει στο δήμο Φράνσισταουν. Έχει πληθυσμό 100.079 κατοίκων (2001). Βρίσκεται στην Έρημο Καλαχάρι.

## Κλίμα
Η μέση ετήσια υψηλή θερμοκρασία της Φράνσισταουν είναι 26.8 °C και η μέση ετήσια χαμηλή θερμοκρασία 16.1 °C.  

## Μεταφορές
Το αεροδρόμιο της Φράνσισταουν είναι το Αεροδρόμιο Φράνσισταουν.

## Αδελφομένες πόλεις
*  Γκενκ, Βέλγιο

## Δείτε επίσης
* Κατάλογος πόλεων της Μποτσουάνα

Κατηγορία:Πόλεις της Μποτσουάνα
Τσιφ Τζέι Στρονγκμπόου

Ο **Λουκ Τζόζεφ Σκάρπα** (, 4 Οκτωβρίου 1928 – 3 Απριλίου 2012) ήταν Αμερικανός επαγγελματίας παλαιστής, περισσότερο γνωστός με το ψευδώνυμο που χρησιμοποιούσε στα ρινγκ, «**Τσιφ Τζέι Στρονγκμπόου**» ().

## Καριέρα
### Χαρακτήρας
Ο Σκάρπα, ως Στρονγκμπόου, παρίστανε έναν Ινδιάνο της Αμερικής παλαιστή, που φορούσε παραδοσιακά καπέλα Ινδιάνων στο ρινγκ και μόλις άκουγε ιαχές υπέρ του και εναντίον του αντιπάλου του, γινόταν ισχυρότερος.

### Εταιρείες
Από το 1947 που ξεκίνησε την καριέρα του, έως το 1970, ο Στρονγκμπόου αγωνιζόταν για την εταιρεία National Wrestling Alliance. Από το 1970 έως το 1977 και από το 1979 έως το 1983, αγωνίστηκε για το WWE, τότε γνωστό με το όνομα World (Wide) Wrestling Federation.

### Διακρίσεις
Στην καριέρα του, ο Στρονγκμπόου, κατέκτησε πάρα πολλούς ατομικούς τίτλους και έγινε είδωλο για αρκετούς οπαδούς του αθλήματος. Το σημαντικότερο πρωτάθλημα που κέρδισε τέσσερις φορές ήταν το Παγκόσμιο Πρωτάθλημα ομάδων. Το 1994, εισήχθη στο τιμητικό WWE Hall of Fame.

## Γέννηση και θάνατος
Γεννήθηκε στην Φιλαδέλφεια της Πενσυλβάνια, το 1928. Στα 83 του έτη, στα τέλη του 2011, έπεσε από τις σκάλες του σπιτιού του και τραυματίστηκε σοβαρά. Μέχρι τον θάνατό του, στις 3 Απριλίου του 2012, έμεινε στο νοσοκομείο, αφού ποτέ δεν έγινε καλά.

## Παραπομπές


## Εξωτερικοί σύνδεσμοι
* 
* 

Κατηγορία:Επαγγελματίες παλαιστές
Άρνολντ Σκάαλαντ

Ο **Άρνολντ Σκάαλαντ** (γέννηση 21 Ιανουαρίου 1925 – θάνατος 13 Μαρτίου 2007) ήταν ένας Αμερικανός επαγγελματίας παλαιστής και μάνατζερ άλλων παλαιστών.

## Προσωπική ζωή
Γεννήθηκε στην πόλη Γουάιν Πλέινς της Νέας Υόρκης. Στην διάρκεια του Δευτέρου Παγκοσμίου πολέμου, υπηρέτησε στον στρατό των Ηνωμένων Πολιτειών Αμερικής. Τον Μάρτιο του 2007 με την γυναίκα του Μπέτι, στο πλευρό του. Απέκτησε τρία παιδιά και τέσσερα εγγόνια.

## Καριέρα
### Παλαιστής
Ο Σκάαλαντ, δοκίμασε αρχικά τις ικανότητές του, στο μποξ, αλλά στην συνέχεια τον κέρδισε η επαγγελματική πάλη. Έκανε το ντεμπούτο του 1946, χρησιμοποιώντας το πραγματικό του όνομα. Αργότερα του πρόσαψαν το ψευδώνυμο "Το χρυσό αγόρι". Την δεκαετία του 1950, ξεκίνησε να αγωνίζεται σε εταιρείες της Τζόρτζια, με το ψευδώνυμο **Μπόμπι Γουίβερ**. Αν και είχε κόντρες και πολλές προσπάθειες να κατακτήσει μεγάλους τίτλους, από τους κορυφαίους της εποχής, όπως τον Μπάντι Ρότζερς, ποτέ δεν κατάφερε να κερδίσει μεγάλο τίτλο.
### Μάνατζερ
Εκτός από το να αγωνίζεται από τα τέλη της δεκαετίας του 1960, ξεκίνησε να μανατζάρει άλλους παλαιστές, όπως ο Αντρέ ο Γίγαντας, ο Μπρούνο Σαμαρτίνο και ο Μπομπ Μπάκλουντ. Από το 1978 σταμάτησε να αγωνίζεται εντελώς και έγινε αποκλειστικά μάνατζερ.

### Διακρίσεις
Στην καριέρα του, ο Σκάαλαντ κέρδισε μόλις έναν τίτλο, το Ομαδικό Πρωτάθλημα Ηνωμένων Πολιτειών, στο πλευρό του Έλληνα παλαιστή, Αντρέας Λαμπράκης, γνωστός τότε με το όνομα Σπύρος Αρίων. Επίσης το 1994 εισήχθη στο τιμητικό WWE Hall of Fame.

## Παραπομπές


## Πηγές
*Προφίλ στο WWE Hall of Fame

Κατηγορία:Επαγγελματίες παλαιστές
Βινς Μακμάν (1914-1984)

Ο **Βίνσεντ Τζέιμς "Βινς" Μακμάν** (*Vincent James McMahon*, 6 Ιουλίου 1914 – 24 Μαΐου 1984) ήταν Αμερικανός επαγγελματίας παραγωγός της επαγγελματικής πάλης. Είναι περισσότερο γνωστός για την ίδρυση της εταιρείας American World Wide Wrestling Federation, που τώρα ονομάζεται WWE και είναι η νούμερο ένα εταιρεία στον τομέα της παγκοσμίως.

## Η ζωή του
### Νεανική ηλικία
Γεννήθηκε στο Χάρλεμ της Νέας Υόρκης. Ο πατέρας του, Ρόντερικ Μακμάν, ήταν παραγωγός πολεμικών τεχνών, διαφόρων ειδών. Από τον πατέρα του, έμαθε την επιχείρηση, που αργότερα όταν εκείνος μεγάλωσε, έγινε οικογενειακή υπόθεση. Η μητέρα του ήταν από την Ιρλανδία, ενώ είχε και δύο αδέρφια, τον Ρόντερικ Jr. και την Ντόροθι.

### Ως ενήλικας
Ο Μακμάν, παντρεύτηκε δύο φορές. Από τον πρώτο του γάμο με την Βίκι Άσκιου, απέκτησε δύο γιους, τον Ρόντερικ και τον Βινς. Παντρεύτηκε και δεύτερη γυναίκα την Χουανίτα, με την οποία δεν απέκτησε παιδιά. Ο γιος του Βινς Μακμάν, εξέλιξε την επιχείρηση της οικογένειας και πλέον το WWE είναι η πρώτη εταιρεία επαγγελματικής πάλης στον κόσμο, με διαφορά.
### Ο θάνατός του
Πέθανε στα 69 του χρόνια, από καρκίνο στο Πάγκρεας.

## Καριέρα
Ο Βινς ο πρεσβύτερος, θεωρούσε πως ο ρόλος του παραγωγού, είναι στα παρασκήνια, και δεν έπρεπε να ανακατεύεται με τους παλαιστές, ο γιος του όμως, είχε αντίθετη άποψη και πήρε περισσότερη προβολή επάνω του, από ότι ο πατέρας του. Έχοντας δημιουργήσει ήδη μια ισχυρή επιχείρηση από την δεκαετία του 50', το 1982 πούλησε τα δικαιώματά της, στον γιο του, Βινς Μακμάν. Δεν πρόλαβε να δει την εξέλιξη της εταιρείας στα χέρια του γιου του, αφού πέθανε δύο χρόνια αφότου την πούλησε.

### Αναγνώριση
Για την προσφορά του, στο χώρο της επαγγελματικής πάλης, ο γιος του και η εταιρεία του WWE, το 1996, τον εισήγαγαν στο τιμητικό WWE Hall of Fame.

## Παραπομπές


## Πηγές
*Προφίλ στο WWE Hall of Fame

Κατηγορία:Επαγγελματίες παλαιστές
Μπόμπο Μπραζίλ

Ο **Χιούστον Χάρις** (*Houston Harris*, 10 Ιουλίου 1924 — 20 Ιανουαρίου 1998) ήταν Αμερικανός επαγγελματίας παλαιστής, περισσότερο γνωστός ως **Μπόμπο Μπραζίλ**.

## Καριέρα
### Καταπολέμηση Ρατσισμού
Στην εποχή που ξεκίνησε την καριέρα του ο Χάρις, υπήρχε ρατσισμός για τους έγχρωμους ανθρώπους. Αυτό το κοινωνικό ταμπού, άρχισε σιγά - σιγά να το μειώνει. Ήταν ο πρώτος που κατάφερε κάτι τέτοιο. Είναι ένας από τους πρώτους Αφροαμερικανούς που γίνεται επαγγελματίας παλαιστής. Συχνά αναφέρεται ως "ο Τζάκι Ρόμπινσον της επαγγελματικής πάλης" (πρώτος έγχρωμος παίκτης ράγκμπι).

### Επιτυχίες και Διακρίσεις
Στην καριέρα του, ο Χάρις, κατέκτησε 52 συνολικά τίτλους, Ομαδικούς και Ατομικούς. Εργάστηκε για τις κορυφαίες εταιρείες επαγγελματικής πάλης των Ηνωμένων Πολιτειών και για το WWE, τότε γνωστό με άλλη ονομασία. Η καριέρα του κυμάνθηκε σε τέσσερις δεκαετίες, από το 1951 ως το 1993. Τιμήθηκε με την εισαγωγή του στο WWE Hall of Fame το 1994

## Παραπομπές


## Πηγές
*Προφίλ στο WWE Hall of Fame
*Προφίλ στο Online World of Wrestling
*Προφίλ στο Professional Wrestling Hall of Fame

Κατηγορία:Επαγγελματίες παλαιστές
Φρέντι Μπλάσι

Ο **Φρέντερικ Κένεθ Μπλασιέ** (αγγλ. *Frederick Kenneth Blassie*, 8 Φεβρουαρίου 1918 - 2 Ιουνίου 2003) ήταν Αμερικανός επαγγελματίας μάνατζερ της πάλης και περιστασιακός παλαιστής.

## Καριέρα
### Σεναριακός χαρακτήρας
Ο Φρέντι Μπλασιέ, ήταν περισσότερο γνωστός, με το χαρακτηρισμό "Κλάσι". Σε όλη του την καριέρα παρίστανε έναν μισητό προς το κοινό χαρακτήρα. Ήταν μάνατζερ άλλων παλαιστών, το μεγαλύτερο μέρος της καριέρας του. Στην πάλη, αποτελούσε ένα πρότυπο μόδας με τον ρουχισμό που φορούσε.

### Εταιρείες και άλλα
Στην καριέρα του έχει δουλέψει για αρκετές εταιρείες, μερικές από αυτές, είναι οι World Wrestling Association, εταιρείες στην Τζόρτζια, εταιρείες στην Ιαπωνία, WWE γνωστό τότε ως World Wide Wrestling Federation. Επίσης έγινε μάνατζερ για πάρα πολλούς παλαιστές, μεταξύ άλλων οι Νικολάι Βολκόφ, Άιρον Σέικ, Πίτερ Μαίβια, καθώς και ο μποξέρ Μοχάμεντ Άλι. Εκτός της πάλης, έχει ασχοληθεί με την μουσική και την ηθοποιία.

### Τίτλοι και διακρίσεις
Έγινε μια φορά Παγκόσμιος Πρωταθλητής της Τζόρτζια στο NWA και για την ίδια εταιρεία, μια φορά Παγκόσμιος Πρωταθλητή της Φλόριντα. Το 1994 τιμήθηκε για την προσφορά του στον χώρο της επαγγελματικής πάλης, με την εισαγωγή του στο WWE Hall of Fame.

## Παραπομπές


## Πηγές
* Προφίλ στο WWE Hall of Fame

Κατηγορία:Επαγγελματίες παλαιστές
Επαρχίες της Μποτσουάνα

Οι περιφέρειες της **[[Μποτσουάνα]]** υποδιαιρούνται σε 21 **επαρχίες**:

## [[βορειοανατολική Περιφέρεια (Μποτσουάνα)|Βορειοανατολική]]
* Βορειοανατολική επαρχία 

## [[βορειοδυτική Περιφέρεια (Μποτσουάνα)|Βορειοδυτική]]
* επαρχία Νγκάμι
* επαρχία Οκαβάνγκο

## [[περιφέρεια Γκάνζι|Γκάνζι]]
* επαρχία Τσαρλς Χιλ
* επαρχία Γκάνζι

## [[περιφέρεια Κγκαλαγκάντι|Κγκαλαγκάντι]]
* επαρχία Τσαμπόνγκ
* επαρχία Χουκούντσι

## [[περιφέρεια Κγκατλένγκ|Κγκατλένγκ]]
* επαρχία Κγκατλένγκ

## [[κεντρική Περιφέρεια (Μποτσουάνα)|Κεντρική]]
* επαρχία Μπομπίρουα
* επαρχία Μποτέτι
* επαρχία Μαχαλάπιε
* επαρχία Τουτούμε
* επαρχία Τονότα

## [[περιφέρεια Κουενένγκ|Κουενένγκ]]
* επαρχία Μολεπολόλε
* επαρχία Λετλακένγκ

## [[Νότια Περιφέρεια (Μποτσουάνα)|Νότια]]
* επαρχία Κάνιε
* επαρχία Γκούντχοουπ
* επαρχία Μαμπουτσάνε

## [[νοτιοανατολική Περιφέρεια (Μποτσουάνα)|Νοτιοανατολική]]
* επαρχία Ραμότσουα
* επαρχία Τλοκουένγκ


Κατηγορία:Διοικητική διαίρεση της Μποτσουάνα
Γκορίλα Μονσούν

Ο **Ρόμπερτ Τζέιμς "Τζίνο" Μαρέλα** (*Robert James "Bob"/"Gino" Marella*, 4 Ιουνίου 1937 – 6 Οκτωβρίου 1999) ήταν Αμερικανός επαγγελματίας παλαιστής, σχολιαστής αγώνων, αλλά και παραγωγός επαγγελματικής πάλης, περισσότερο γνωστός με το ψευδώνυμο, **Γκορίλα Μονσούν**

## Καριέρα
Είναι διάσημος ως ένας από τους καλύτερους παλαιστές στην βαριά κατηγορία κιλών της επαγγελματικής πάλης. Έχει εργαστεί ως σχολιαστής αγώνων για το WWE και ως παραγωγός παρασκηνίων, αλλά και ως μάνατζερ άλλων παλαιστών, καθώς επίσης και Πρόεδρος στο σενάριο για την εταιρεία στα τέλη της δεκαετίας του 1990.

### Θέση του Γκορίλα
Στην επαγγελματική πάλη, η θέση πίσω από την ράμπα της εισόδου, σε κάθε αρένα που γινόταν κάποιο γεγονός της πάλης, ήταν το αγαπημένο μέρος για τον Μαρέλα, να κάθεται εκεί και σε όλη την διάρκεια της καριέρας του, για όλους τους ρόλους του, βρισκόταν εκεί. Για να τιμηθεί, το μέρος αυτό πήρε την ονομασία "Θέση του Γκορίλα".

### Επιτυχίες
Το μεγαλύτερο μέρος της καριέρας του, ο Μαρέλα, το πέρασε στην εταιρεία WWE, στην εποχή του γνωστή με άλλες ονομασίες. Στην τεράστια καριέρα του, κατέκτησε επτά τίτλους, ομαδικούς και ατομικούς. Το 1994, εισήχθη στο τιμητικό WWE Hall of Fame.

## Προσωπική ζωή
Ήταν παντρεμένος περισσότερο από 40 χρόνια με την γυναίκα του Μαουρέν. Μαζί απέκτησαν τέσσερα παιδιά. Το 1999, μετά από χρόνια "μάχη" με τον διαβήτη, τελικά πέθανε λόγω καρδιακής προσβολής. Ο ένας του γιος, ο Τζόι Μαρέλα, ήταν διαιτητής για το WWF, πέθανε το 1994 σε αυτοκινητιστικό δυστύχημα.

## Παραπομπές


## Πηγές
* Προφίλ στο WWE Hall of Fame

## Εξωτερικοί σύνδεσμοι
* 

Κατηγορία:Επαγγελματίες παλαιστές
Τζέιμς Ντάντλεϊ

Ο **Τζέιμς Ντάντλεϊ** (12 Μαΐου 1910 – 1 Ιουνίου 2004) ήταν ένας Αμερικανός παίκτης του μπέιζμπολ, επαγγελματίας μάνατζερ της πάλης, αλλά και παραγωγός επαγγελματικής πάλης.

## Μπέιζμπολ
Ασχολήθηκε με το μπέιζμπολ από πολύ μικρή ηλικία, μέχρι το 1945 που ήταν 35 ετών. Ήταν ένας ταλαντούχος παίκτης, που όμως εξαιτίας της καταγωγής του (ήταν Αφροαμερικανός) δεν του επιτράπηκε λόγω ρατσισμού, να αγωνιστεί στο υψηλότατο επίπεδο του αθλήματος.

## Επαγγελματική πάλη
Ξεκίνησε να ασχολείται με την επαγγελματική πάλη από το 1950, όταν εργάστηκε για την εταιρεία του Ρόντερικ Μακμάν, πατέρα του Βινς Μακμάν Sr. και παππού του Βινς Μακμάν. Μέχρι τα 74 του έτη, το 1984, προσέφερε τις υπηρεσίες του, είτε στα παρασκήνια ως παραγωγός, είτε στα ρινγκ ως μάνατζερ άλλων παλαιστών (όπως ο Μπόμπο Μπραζίλ) αλλά και ως περιστασιακός παλαιστής.

### Αναγνώριση
Το 1994, ο Ντάντλεϊ, τιμήθηκε για την προσφορά του στον χώρο της επαγγελματικής πάλης, με την εισαγωγή του στο WWE Hall of Fame.

## Προσωπική ζωή
Το μεγαλύτερο μέρος της ζωής του, το έζησε στην Κολούμπια των Η.Π.Α.. Απέκτησε συνολικά 37 εγγόνια, 34 δισέγγονα και 16 τρισέγγονα. Πέθανε το 2004, σε ηλικία 94 ετών, από φυσικά αίτια.

## Πηγές
* Προφίλ WWE Hall of Fame

Κατηγορία:Επαγγελματίες παλαιστές
Κατηγορία:Αμερικανοί αθλητές του μπέιζμπολ
Αντύπας Καρίπογλου

Ο **Αντύπας Καρίπογλου** είναι Έλληνας δικηγόρος και πρώην πρόεδρος του κόμματος Δράση.

## Βιογραφικά στοιχεία
Γεννήθηκε στη Δράμα το 1964. Σπούδασε νομικά και δημόσιο διεθνές δίκαιο στο Αριστοτέλειο Πανεπιστήμιο Θεσσαλονίκης. Είναι δικηγόρος στον Άρειο Πάγο και ζει και εργάζεται στη Δράμα. Είναι νυμφευμένος με την Βίκυ Εμμανουηλίδου.

### Πολιτική δράση
Ήταν ιδρυτικό μέλος των Φιλελευθέρων και μέλος του προεδρείου τους σε όλη την διάρκεια λειτουργίας τους. Το 2009 ήταν, μαζί με τον Στέφανο Μάνο, ιδρυτικό μέλος του πολιτικού κόμματος «Δράση». Στις βουλευτικές εκλογές του Μαΐου 2012 ήταν υποψήφιος βουλευτής της Δράσης στην εκλογική περιφέρεια Δράμας. Στις εκλογές του Ιουνίου 2012 ήταν τρίτος στην εκλογική λίστα του εκλογικού συνασπισμού δημιουργία, ξανά! (συνεργασία Δράσης - δημιουργίας,ξανά! - Φιλελεύθερης Συμμαχίας) στην Β΄ Εκλογική Περιφέρεια Αθηνών.

Στις 3 Ιουλίου 2012 εξελέγη πρόεδρος της Δράσης από την Κεντρική Επιτροπή του κόμματος, διαδεχόμενος τον ιδρυτή του κόμματος Στέφανο Μάνο.

Στις βουλευτικές εκλογές του Σεπτεμβρίου 2015 ήταν έκτος στο ψηφοδέλτιο επικρατείας της Νέας Δημοκρατίας.

## Παραπομπές


## Πηγές
* Δράση: Αντύπας Καρίπογλου 

Κατηγορία:Πρόεδροι της Δράσης
Κατηγορία:Έλληνες αρχηγοί κομμάτων
Κατηγορία:Έλληνες δικηγόροι του 21ου αιώνα
Κατηγορία:Δράση (πολιτικό κόμμα)
Πανελλήνιο πρωτάθλημα στίβου ανδρών 1999

Το **85ο [[Πανελλήνιο πρωτάθλημα στίβου ανδρών]] 1999** (ή 86ο αν υπολογιστεί και το πρωτάθλημα Βορρά-Νότου του 1929) διεξήχθη στο Ολυμπιακό Στάδιο Αθήνας στις 7 και 8 Αυγούστου μαζί με το αντίστοιχο πανελλήνιο πρωτάθλημα στίβου γυναικών 1999.

Το πρωτάθλημα μαραθωνίου έπειτα από τέσσερα χρόνια διεξήχθη ξανά στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο στη μνήμη "Γρηγόρη Λαμπράκη" στις 17 Οκτωβρίου. Στον αγώνα αυτό ο πανελληνιονίκης Ν. Πολιάς προσπάθησε να καταρρίψει το δικό του πανελλήνιο ρεκόρ της κλασικής διαδρομής και τελικά πέτυχε το απίθανο για μαραθώνιο κατόρθωμα να το ισοφαρίσει. Τα πρωταθλήματα δεκάθλου (συνθέτων) και 20χλμ βάδην έγιναν στις 29-30 Μαΐου στο Καυτανζόγλειο Στάδιο και στον περιβάλλοντα χώρο. Χωριστά έγιναν και τα 50 χλμ βάδην. Τα αποτελέσματά τους υπολογίστηκαν στη βαθμολογία.

Μετείχαν 540 αθλητές από 116 σωματεία. Στη μάχη της βαθμολογίας επικράτησε με μεγάλη διαφορά από τους άλλους συλλόγους ο **[[Πανελλήνιος Γ.Σ.]]** για ένατη συνεχόμενη χρονιά και συμπλήρωσε **30 τίτλους** συνολικά. Παράλληλα, έκανε το όγδοο συνεχόμενο **"νταμπλ"** και δωδέκατο συνολικά, αφού κατέκτησε και το γυναικείο πρωτάθλημα.

## Αποτελέσματα

### Οι νικητές
 

### Βαθμολογία

## Πηγές
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 222-223 και 287-288.
*GREEK CHAMPIONSHIPS.
*Αθλητική Ηχώ, 7/8/1999 ως 9/8/1999.
*ΣΕΓΑΣ
### Αναφορές



Ανδρων
Κατηγορία:Στίβος το 1999
Κατηγορία:Διοργανώσεις στίβου στην Αθήνα
Στου Χαρτ

Ο **Στούαρντ Έντουαρντ Χαρτ** (*Stewart Edward Hart*, 3 Μαΐου 1915 - 16 Οκτωβρίου 2003) ήταν Καναδός παλαιστής, παραγωγός αγώνων και εκπαιδευτής. 

Ίδρυσε το Stampede Wrestling, μια επιχείρηση στο Κάλγκαρι του Καναδά, η οποία αργότερα συγχωνεύτηκε με τη σχολή πάλης *Dungeon*. Ο Στου Χαρτ ήταν ο "πατριάρχης" της οικογένειας Χαρτ, πατέρας των Μπρετ Χαρτ, Όουεν Χαρτ και πολλών άλλων παλαιστών. Εκτός απο τους γιούς του, εκπαίδευσε και πολλούς άλλους παλαιστές.

## Καριέρα
Η μακροχρόνια καριέρα του, άρχισε το 1946 και διήρκεσε μέχρι τη δεκαετία του '60, ενώ τη δεκαετία του '70 πάλευε περιστασιακά. 
Ο Χαρτ δεν κατάφερε να κερδίσει αρκετούς τίτλους, έχοντας κερδίσει δύο φορές τον βορειοδυτικό ομαδικό τίτλο.
Το 1948, ο Χαρτ δημιούργησε το Stampede Wrestling, χάρη στο οποίο αρκετοί παλαιστές νεότερης γενιάς, έμαθαν πως να παλεύουν.

### Παλαιστές που εκπαίδευσε

### Τιμητικές διακρίσεις
* Βραβείο Iron Mike Mazurki (2001)
* Stampede Wrestling Hall of Fame
* WWE Hall of Fame (Κλάση του 2010)

## Παραπομπές


## Πηγές
*https://web.archive.org/web/20120530081043/http://www.onlineworldofwrestling.com/profiles/s/stu-hart.html

Κατηγορία:Επαγγελματίες παλαιστές
Διαμέρισμα της Μπας-Τερ

Το **Διαμέρισμα Μπας-Τερ** (γαλλικά: Basse-Terre) είναι ένα από τα δύο διαμρίσματα της υπερπόντιας περιοχής της Γουαδελούπης. Πήρε το όνομά της από την πρωτεύουσα Μπας-Τερ. Η Μπας-Τερ έχει έκταση 854 τ.χλμ.. Είναι σε έκταση το μεγαλύτερο διαμέρισμα της Γουαδελούπης. Έχει πληθυσμό 175.691 κατοίκων (1999). Είναι σε πληθυσμό το μικρότερο διαμέρισμα της Γουαδελούπης. Η αριθμητική πυκνότητα είναι 205,8 κάτοικοι ανά τ.χλμ. Είναι σε πυκνότητα το μικρότερο διαμέρισμα της Γουαδελούπης.

## Διοικητική διαίρεση
### Καντόνια
Η Μπας-Τερ διαιρείται σε 17 καντόνια:

*Καντόνι της Μπαι-Μαώ, το οποίο περιορίζεται σε μία κοινότητα :
**Μπαι-Μαώ
*Καντόνι της Μπας-Τερ-1, το οποίο περιορίζεται σε μία κοινότητα :
**Τμήμα της Μπας-Τερ
*Καντόνι της Μπας-Τερ-2, το οποίο περιορίζεται σε μία κοινότητα :
**Τμήμα της Μπας-Τερ
*Καντόνι της Μπουγιάντ, το οποίο περιορίζεται σε μία κοινότητα :
**Μπουγιάντ
*Καντόνι του Καπεστέρ-Μπελ-Ω-1, το οποίο περιορίζεται σε μία κοινότητα :
**Τμήμα του Καπεστέρ-Μπελ-Ω
*Καντόνι του Καπεστέρ-Μπελ-Ω-2, το οποίο περιορίζεται σε μία κοινότητα :
**Τμήμα του Καπεστέρ-Μπελ-Ω
*Καντόνι της Γκουρμπέιρ, το οποίο περιορίζεται σε μία κοινότητα :
**Γκουρμπέιρ
*Καντόνι της Γκουαγιάβ, στο οποίο υπάγονται 2 κοινότητες :
**Γκουαγιάβ
**Τμήμα του Πετί-Μπουρ
*Καντόνι του Πετί-Μπουρ, το οποίο περιορίζεται σε μία κοινότητα :
**Τμήμα του Πετί-Μπουρ
*Καντόνι του Λαμεντέν, το οποίο περιορίζεται σε μία κοινότητα :
**Λαμεντέν
*Καντόνι της Πουάντ-Νουάρ, το οποίο περιορίζεται σε μία κοινότητα :
**Πουάντ-Νουάρ
*Καντόνι του Σαιν-Κλωντ, το οποίο περιορίζεται σε μία κοινότητα :
**Σαιν-Κλωντ
*Καντόνι της Σαιντ-Ροζ-1, το οποίο περιορίζεται σε μία κοινότητα :
**Τμήμα της Σαιντ-Ροζ
*Καντόνι της Σαιντ-Ροζ-2, στο οποίο υπάγονται 2 κοινότητες :
**Τμήμα της Σαιντ-Ροζ
**Ντεζαί
*Καντόνι των Σαιντ, στο οποίο υπάγονται 2 κοινότητες :
**Τερ-ντε-Μπα
**Τερ-ντε-Ω
*Καντόνι των Τρουά-Ριβιέρ, στο οποίο υπάγονται 2 κοινότητες :
**Τρουά-Ριβιέρ
**Βιέ-Φορ
*Καντόνι του Βιέζ-Αμπιτάν, στο οποίο υπάγονται 2 κοινότητες :
**Βιέζ-Αμπιτάν
**Μπαϊγίφ

## Δείτε επίσης
* Διαμέρισμα της Πουάντ-α-Πιτρ
* Καντόνια της Γουαδελούπης

## Παραπομπές


Κατηγορία:Γουαδελούπη
Διαμέρισμα της Πουάντ-α-Πιτρ

Το **Διαμέρισμα της Πουάντ-α-Πιτρ** (γαλλικά: Pointe-à-Pitre) είναι ένα από τα δύο διαμερίσματα της υπερπόντιας περιοχής της Γουαδελούπης. Πήρε το όνομά της από την πρωτεύουσα Πουάντ-α-Πιτρ. Η Πουάντ-α-Πιτρ έχει έκταση 774 τ.χλμ.. Είναι σε έκταση το μικρότερο διαμέρισμα της Γουαδελούπης. Έχει πληθυσμό 210.875 κατοίκων (1999). Είναι σε πληθυσμό το μεγαλύτερο διαμέρισμα της Γουαδελούπης. Η αριθμητική πυκνότητα είναι 271,5 κάτοικοι ανά τ.χλμ. Είναι σε πυκνότητα το μεγαλύτερο διαμέρισμα της Γουαδελούπης.

## Καντόνια
Η Πουάντ-α-Πιτρ 14 καντόνια:

*Καντόνι των Αμπύμ-1, το οποίο περιορίζεται σε μία κοινότητα :
**Τμήμα των Αμπύμ
*Καντόνι των Αμπύμ-2, το οποίο περιορίζεται σε μία κοινότητα :
**Τμήμα των Αμπύμ
*Καντόνι των Αμπύμ-3, το οποίο περιορίζεται σε μία κοινότητα :
**Τμήμα των Αμπύμ
*Καντόνι των Αμπύμ-4, το οποίο περιορίζεται σε μία κοινότητα :
**Τμήμα των Αμπύμ
*Καντόνι των Αμπύμ-5, το οποίο περιορίζεται σε μία κοινότητα :
**Τμήμα των Αμπύμ
*Καντόνι της Ανς-Μπερτράν, στο οποίο υπάγονται 2 κοινότητες :
**Ανς-Μπερτράν
**Πορ-Λουί
*Καντόνι της Καπεστέρ-ντε-Μαρί-Γκαλάντ, το οποίο περιορίζεται σε μία κοινότητα :
**Καπεστέρ-ντε-Μαρί-Γκαλάντ
*Καντόνι της Λα Ντεζιράντ, το οποίο περιορίζεται σε μία κοινότητα :
**Λα Ντεζιράντ
*Καντόνι του Γκραν-Μπουρ, το οποίο περιορίζεται σε μία κοινότητα :
**Γκραν-Μπουρ
*Καντόνι του Γκοζιέ-1, το οποίο περιορίζεται σε μία κοινότητα :
**Τμήμα του Γκοζιέ
*Καντόνι του Γκοζιέ-2, το οποίο περιορίζεται σε μία κοινότητα :
**Τμήμα του Γκοζιέ
*Καντόνι της Μορν-α-λ'Ω-1, το οποίο περιορίζεται σε μία κοινότητα :
**Τμήμα της Μορν-α-λ'Ω
*Καντόνι της Μορν-α-λ'Ω-2, το οποίο περιορίζεται σε μία κοινότητα :
**Τμήμα της Μορν-α-λ'Ω
*Καντόνι του Μουλ-1, το οποίο περιορίζεται σε μία κοινότητα :
**Τμήμα του Μουλ
*Καντόνι του Μουλ-2, το οποίο περιορίζεται σε μία κοινότητα :
**Τμήμα του Μουλ
*Καντόνι του Πετί-Κανάλ, το οποίο περιορίζεται σε μία κοινότητα :
**Πετί-Κανάλ
*Καντόνι της Πουάντ-α-Πιτρ-1, το οποίο περιορίζεται σε μία κοινότητα :
**Τμήμα της Πουάντ-α-Πιτρ
*Καντόνι της Πουάντ-α-Πιτρ-2, το οποίο περιορίζεται σε μία κοινότητα :
**Τμήμα της Πουάντ-α-Πιτρ
*Καντόνι της Πουάντ-α-Πιτρ-3, το οποίο περιορίζεται σε μία κοινότητα :
**Τμήμα της Πουάντ-α-Πιτρ
*Καντόνι του Σαιν-Λουί, το οποίο περιορίζεται σε μία κοινότητα :
**Σαιν-Λουί
*Καντόνι του Σαιν-Φρανσουά, το οποίο περιορίζεται σε μία κοινότητα :
**Σαιν-Φρανσουά
*Καντόνι της Σαιντ-Αν-1, το οποίο περιορίζεται σε μία κοινότητα :
**Τμήμα της Σαιντ-Αν
*Καντόνι της Σαιντ-Αν-2, το οποίο περιορίζεται σε μία κοινότητα :
**Τμήμα της Σαιντ-Αν

## Υπονομάρχες
* 1993 : Νικολά Ντεφόρζ, αργότερα νομάρχης της Γουαδελούπης

## Δείτε επίσης
* Διαμέρισμα της Μπας-Τερ
* Καντόνια της Γουαδελούπης

## Παραπομπές


Κατηγορία:Γουαδελούπη
Πουάντ-α-Πιτρ

Η **Πουάντ-α-Πιτρ** (γαλλικά: *Pointe-à-Pitre*) είναι η μεγαλύτερη πόλη της Γουαδελούπης. Είναι η πρωτεύουσα του διαμερίσματος Πουάντ-α-Πιτρ. Έχει πληθυσμό 17.541 κατοίκων. Συμπεριλαμβάνει το Διεθνές Αεροδρόμιο της Πουάντ-α-Πιτρ, το κύριο αεροδρόμιο της Γουαδελούπης. Η πόλη βρίσκεται στο κανάλι το οποίο χωρίζει τα δύο νησιά της Γουαδελούπης, τη Γκραντ-Τερ και την Μπας-Τερ.

Οι Γάλλοι ήθελαν να κτίσουν μια πόλη στην περιοχή, αλλά απέτυχαν λόγω του ελώδους εδάφους. Ένας οικισμός σε ένα παρακείμενο λόφο κτίστηκε κατά τη διάρκεια της βρετανικής κατοχής (1759-1763), ενώ μετά την ανάκτησή της, οι Γάλλοι αποξήραναν του βάλτους και άρχισε η ανάπτυξη της σημερινής πόλης. Η πόλη αναπτύχθηκε γρήγορα εξαιτίας των κουρσάρων. Η πόλη έχει καταστραφεί πολλές φορές εξαιτίας πυρκαγιών, σεισμών και τυφώνων. 

## Παραπομπές


Κατηγορία:Κοινότητες της Γουαδελούπης
Κατάλογος καντονίων της Γουαδελούπης

Κατάλογος των 40 καντονίων της Γουαδελούπης, ανά διαμέρισμα :
* **[[Διαμέρισμα της Μπας-Τερ]]** (17 καντόνια) : Μπαι-Μαώ - Μπας-Τερ-1 - Μπας-Τερ-2 - Μπουγιάντ - Καπεστέρ-Μπελ-Ω-1 - Καπεστέρ-Μπελ-Ω-2 - Γκουρμπέιρ - Γκουαγιάβ - Λαμεντέν - Πετί-Μπουρ - Πουάντ-Νουάρ - Σαιν-Κλωντ - Σαιντ-Ροζ-1 - Σαιντ-Ροζ-2 - Λε Σαιντ - Τρουά-Ριβιέρ - Βιέζ-Αμπιτάν
* **[[Διαμέρισμα της Πουάντ-α-Πιτρ]]** (23 καντόνια) : Λεζ Αμπίμ-1 - Λεζ Αμπίμ-2 - Λεζ Αμπίμ-3 - Λεζ Αμπίμ-4 - Λεζ Αμπίμ-5 - Ανς-Μπερτράν - Καπεστέρ-ντε-Μαρί-Γκαλάντ - Λα Ντεζιράντ - Γκραν-Μπουρ - Λε Γκοζιέ-1 - Λε Γκοζιέ-2 - Μορν-α-λ'Ω-1 - Μορν-α-λ'Ω-2 - Λε Μουλ-1 - Λε Μουλ-2 - Πετί-Κανάλ - Πουάντ-α-Πιτρ-1 - Πουάντ-α-Πιτρ-2 - Πουάντ-α-Πιτρ-3 - Σαιν-Φρανσουά - Σαιν-Λουί - Σαιντ-Αν-1 - Σαιντ-Αν-2

*Σημείωση : Τρία πρώην καντόνια βρίσκονταν ενταγμένα σε ένα κοινό διαμέρισμα. Το διαμέρισμα αυτό (όπως και οι αντίστοιχες κοινότητες) εξαφανίστηκε μετά την απόσχιση των νησιών αυτών σε δύο υπερπόντιες κτήσεις, οι οποίες δεν ανήκουν, πλέον, στο νομό και την υπερπόντια κτήση της Γουαδελούπης. Οι εκλογικές θητείες στο Γενικό Συμβούλιο που αντιστοιχούσαν σε αυτά τα καντόνια παραμένουν ως είχαν μέχρι την λήξη τους, προτού μεταφερθούν ολοκληρωτικά οι εδαφικές και διοικητικές αρμοδιότητες στα νέα αυτά υπερπόντια εδάφη. Πρόκειται για το παλιό [[Διαμέρισμα των Ιλ ντυ Νορ (Σαιν-Μαρτέν και Σαιν-Μπαρτελεμί)|Διαμέρισμα των Ιλ ντυ Νορ]], του οποίου τα τρία καντόνια ήταν το [[Καντόνι του Σαιν-Μπαρτελεμί|Σαιν-Μπαρτελεμί]] (διαλύθηκε το 2007), το [[Καντόνι του Σαιν-Μαρτέν-1|Σαιν-Μαρτέν-1]] (διαλύθηκε το 2010) και το [[Καντόνι του Σαιν-Μαρτέν-2|Σαιν-Μαρτέν-2]] (διαλύθηκε το 2010).*

## Δείτε επίσης
* Κοινότητες της Γουαδελούπης
* Κατάλογος των γενικών συμβούλων της Γουαδελούπης

Κατηγορία:Γουαδελούπη
Διαμερίσματα της Γουαδελούπης

Οι διάφορες υπονομαρχίες της Γουαδελούπης.

Τα δύο σημερινά διαμερίσματα έχουν ως έδρες : την Μπας-Τερ και την Πουάντ-α-Πιτρ.

* Διαμέρισμα της Μπας-Τερ : 854 τ.χλμ., 17 καντόνια, 18 κοινότητες
* Διαμέρισμα της Πουάντ-α-Πιτρ : 774 τ.χλμ., 23 καντόνια, 14 κοινότητες

## Ιστορία
Το 1946, η Γουαδελούπη έγινε υπερπόντιος νομός αποτελούμενος από τρία διαμερίσματα : την Μπας-Τερ, τη Πουάντ-α-Πιτρ και το Σαιν-Μαρτέν-Σαιν-Μπαρτελεμί.

Στις 21 Φεβρουαρίου 2007, το διαμέρισμα του Σαιν-Μαρτέν-Σαιν-Μπαρτελεμί διαγράφηκε και έγινε νομός έπειτα από την δημιουργία δύο νέων υπερπόντιων κτήσεων.

## Δείτε επίσης
* Καντόνια της Γουαδελούπης

Κατηγορία:Γουαδελούπη
Κορπή Αιτωλοακαρνανίας

Η **Κορπή** είναι οικισμός της Στερεάς Ελλάδας στην Περιφερειακή Ενότητα Αιτωλοακαρνανίας.

## Γενικά στοιχεία
Η Κορπή βρίσκεται στο βορειοδυτικό άκρο του νομού, στις βόρειες απολήξεις των Ακαρνανικών ορεών, στην πρώην επαρχία Ξηρομέρου σε υψόμετρο 260 μέτρα από την επιφάνεια της θάλασσας και πληθυσμό 3 κατοίκους (απογραφή 2011), σε γεωγραφικό πλάτος 38,86 και γεωγραφικό μήκος 20,95. Ο οικισμός αναπτύχθηκε γύρω από την ομώνυμη φημισμένη πηγή νερού, όπου πήγαιναν και παραθέριζαν άτομα από τις γύρω περιοχές λόγω των ιαματικών ιδιοτήτων του νερού (λέγεται από τους ντόπιους ότι το νερό βοηθά στην διάλυση της πέτρας στους νεφρούς). Πάντως το εμφιαλωμένο νερό Κορπή προέρχεται από γεωτρήσεις στη γύρω περιοχή και όχι από την πηγή αυτή καθεαυτή, αν και ενδέχεται η χημεία του νερού να είναι παραπλήσια.

Η έδρα του δήμου είναι η Βόνιτσα και ανήκει στο γεωγραφικό διαμέρισμα Στερεάς Ελλάδας και η επίσημη ονομασία του είναι “η Κορπή”. Υπάγεται διοικητικά στον νέο δήμο Ακτίου-Βόνιτσας.

Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, η Κορπή ανήκε στο Τοπικό Διαμέρισμα Μοναστηρακίου, του πρώην Δήμου Ανακτορίου του Νομού Αιτωλίας και Ακαρνανίας. Η εκκλησία του *Αγίου Κοσμά* στην Κορπή κτισμένη στην είσοδο του οικισμού. Γιορτάζει και λειτουργείται στις 24 Αυγούστου πανηγυρικά.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Αντονίνο Ρόκα

Ο **Αντονίνο Ρόκα** (*Antonino "Argentina" Biasetton*, 13 Απριλίου 1921 – 15 Μαρτίου 1977) ήταν Ιταλός επαγγελματίας παλαιστής.

## Βιογραφικό
Ο Ρόκα είχε πολύ φανατικούς υποστηρικτές, σε πόλεις με Ιταλοαμερικανούς, αλλά και πολίτες ισπανόφωνους. Οι οπαδοί του ήταν πολλοί αλλά και πολύ πιστοί και φανατικοί. Εκτός από Ιταλός είχε καταγωγή και υπηκοότητα από την Αργεντινή. Εκτός της πάλης, ήταν οπαδός της όπερας και λέγεται από πολλούς ότι είχε εξαιρετική φωνή. Ήταν καλός φίλος με τον μαέστρο όπερας, Αρτούρο Τοσκανίνι.

## Στην πάλη
* Argentine Backbreaker (Argentine backbreaker rack)
* Airplane spin
* Backbreaker
* Diving crossbody
* Dropkick
* Hurricanrana
* Victory roll

## Κατακτήσεις και τίτλοι
* Παγκόσμιος Πρωταθλητής AWA (2 φορά)
* Παγκόσμιο Ομαδικό Πρωτάθλημα NWA (2 φορές) – με τον Μιγκέλ Πέρεζ
* Παγκόσμιος Πρωταθλητής NWA Τέξας (2 φορές)
* Ομαδικός Πρωταθλητής (1 φορά) – με τον Μιγκέλ Πέρεζ
* Διηπειρωτικός Πρωταθλητής CWC/WWWF (1 φορά)

## Παραπομπές


## Πηγές
* http://www.wwe.com/superstars/halloffame/inductees/antoninorocca/
* https://web.archive.org/web/20070630201816/http://www.wrestlingmuseum.com/pages/bios/halloffame/roccabio.html

Κατηγορία:Επαγγελματίες παλαιστές
Μάχη του Ανηφορήτου

Η **Μάχη του Ανηφορήτου** ήταν ένα από τα τελευταία πολεμικά επεισόδια της επανάστασης του 21.

## Το ιστορικό της μάχης
Μετά την μάχη του Μαρτίνου ο Δημήτριος Υψηλάντης σκέφτηκε να αποκλείσει την Θήβα και την Αττική δια της κατάληψης των κυριοτέρων θέσεων, και να αποκόψει τον ανεφοδιασμό των εχθρών με τρόφιμα. Ο Αυγουστίνος Καποδίστριας ήταν τότε γενικός πληρεξούσιος της εκτός του Ισθμού Ελλάδας. Αυτός, αντίθετα με τα σχέδια του Υψηλάντη, σκόπευε να πολιορκήσει τη Ναύπακτο και να αναγκάσει το Μεσολόγγι να παραδοθεί. Στις δύο χιλιαρχίες με ιππικό που χρωστούσε στον Υψηλάντη υπεξαίρεσε με ραδιούργημα και τις χιλιαρχίες του Νικόλαου Κριεζιώτη και Ιωάννη Στράτου.

Ο Υψηλάντης με μικρή δύναμη αποφάσισε να πολιορκήσει την Θήβα, την οποία φρουρούσαν 2.000 πεζοί και 300 ιππείς. Έστειλε να καταλάβουν την θέση του Ανηφόρητου έξω από την Θήβα. Πήραν μέρος ο Μήτρος Μπινιάρης από τον Μορόκαμπο Βαγίων Βοιωτίας, Νικόλαος Γκριζιώτης, Τόλιας Λάζος, Ιωάννης Ράγγος. Έστειλε τον Μήτρο Λιακόπουλο με 400 στρατιώτες να εμποδίσει όλες τις συγκοινωνίες της Εύβοιας και των Θηβών, και τον Βάσο Μαυροβουνιώτη στην Αττική με τον ίδιο σκοπό.

Ο Υψηλάντης με 700 άνδρες κατέλαβε τα ερείπια της  Θήβας. Ο Ομέρ Πασάς της Καρύστου μόλις έμαθε ότι οι Έλληνες κατέλαβαν τον Ανηφόρητο, εξεστράτευσε με 1.000 άνδρες τακτικού στρατού και 800 Αλβανούς. Οι Έλληνες βλέποντας τον εχθρό κατέβηκαν στους πρόποδες, αλλά βλέποντας τις δυνάμεις του Κριεζώτη να υποχωρούν, διαλύθηκαν αμέσως. Οι Τούρκοι επιχείρησαν να εισβάλουν στα οχυρώματα, αλλά αναχαιτίστηκαν από τον εκαντόνταρχο Ψαροδήμο και τον πεντηκόνταρχο Νικόλαο Λιακόπουλο, ο οποίος μάλιστα σκότωσε τον σημαιοφόρο με μαχαίρι και του άρπαξε την Τουρκική σημαία. Το παράδειγμα ακολούθησαν και άλλοι Έλληνες και σκότωσαν 47 Τούρκους, ενώ τα Ελληνικά θύματα ανέβηκαν στους τρεις. Ο Ομέρ εγκατέλειψε για την Εύβοια, ενώ οι Έλληνες σκορπίστηκαν και αυτοί γιατί δεν είχαν άλλες τροφές, και επειδή έμειναν απλήρωτοι.

## Πηγές
*



Κατηγορία:Μάχες της Ελληνικής Επανάστασης του 1821
Κατηγορία:Ιστορία της Βοιωτίας
Φάμπιουλους Μούλαχ

Η **Μαίρη Λίλιαν Έλισον** (*Mary Lillian Ellison*, 22 Ιουλίου 1923 – 2 Νοεμβρίου 2007) ήταν Αμερικανίδα γυναίκα επαγγελματίας παλαιστής, περισσότερο γνωστή με το ψευδώνυμο **"Φάμπιουλους Μούλαχ"**.

## Καριέρα
### Ξεκίνημα
Το 1949 έκανε το ντεμπούτο της στην πάλη, στο πλευρό του παραγωγού Μπίλι Γουλφ και την γυναίκα του, παλαιστή και δασκάλα πάλης, Μίλντρεντ Μπουρκ. Επίσης, δούλεψε στο πλάι του θρύλου Μπάντι Ρότζερς.

### Καταξίωση
Το 1956 κατέκτησε για πρώτη φορά Παγκόσμιο Γυναικείο Πρωτάθλημα στο NWA, τίτλο που κράτησε 11 χιλιάδες και 91 ημέρες, σε συνολικά 5 θητείες, ένα ασύλληπτο ρεκόρ. Κατέκτησε επίσης και το Πρωτάθλημα Γυναικών WWE.

### Αναγνωρισιμότητα
Το 1995 εισήχθη στο τιμητικό WWE Hall of Fame. Το ρεκόρ κατάκτησης τίτλου που κατέχει είναι αξεπέραστο σε όλα τα αθλήματα του πλανήτη. Επίσης, έχει συμμετάσχει σε σπουδαίες κόντρες με γυναίκες παλαιστές της εποχής.

## Παραπομπές


## Πηγές
* http://www.wwe.com/superstars/halloffame/inductees/fabulousmoolah/
* https://web.archive.org/web/20090207220744/http://www.fabulousmoolah.com/

Κατηγορία:Επαγγελματίες παλαιστές
Τζορτζ Στιλ

Ο **Γουίλιαμ Τζέιμς Μάιρς** (*William James Myers*, 16 Απριλίου 1937 - 16 Φεβρουαρίου 2017) ήταν Αμερικανός παλαιστής και ηθοποιός. Έγινε περισσότερο γνωστός ήταν με το ψευδώνυμο **Τζορτζ Στιλ** (*George Steele*).

## Καριέρα
Ο Τζορτζ Στιλ, είχε τον χαρακτηρισμό «Το Θηρίο». Η καριέρα του ξεκίνησε το 1967 και ολοκληρώθηκε το 1989. Από την απόσυρσή του μέχρι και το θάνατό του, πραγματοποιούσε σποραδικές εμφανίσεις σε διάφορα παλαιστικά προγράμματα, όχι όμως για να αγωνιστεί. Η μεγαλύτερη αντιπαλότητά του, ήταν με τον Ράντυ Σάβατζ, ενώ βρέθηκε στο ίδιο ρινγκ με σπουδαία ονόματα της εποχής του, όπως ο Μπρούνο Σαμαρτίνο και ο Νικολάι Βολκόφ.

### Διακρίσεις
Στην 22 ετών καριέρα του, κατέκτησε μόλις δύο τίτλους. Έναν ατομικό για μια μικρότερης εμβέλειας εταιρεία και έναν ομαδικό στο NWA μαζί με τον Φράνκι Λέιν. Το 1995, για να τιμηθεί για την προσφορά του στον χώρο, εισήχθη στο WWE Hall of Fame.

## Ηθοποιία
Στον τομέα της ηθοποιίας, ήταν περισσότερο γνωστός, υποδυόμενος έναν Σουηδό παλαιστή/ηθοποιό, τον Τορ Τζόνσον, στην ταινία Εντ Γουντ (Ed Wood), που έχει σκηνοθετήσει ο Τιμ Μπάρτον και πρωταγωνίστησε ο Τζόνι Ντεπ.

## Προσωπική ζωή
Μεγάλωσε σε μια περιοχή του Μίσιγκαν. Στο σχολείο είχε πολλές διακρίσεις στον αθλητισμό και ασχολήθηκε με το ράγκμπι, αλλά τα παράτησε λόγω προβλημάτων στα γόνατά του. Αφού σπούδασε ιατρικές επιστήμες, έγινε δάσκαλος, ερασιτέχνης παλαιστής και προπονητής ράγκμπι. Από μικρός έπασχε από δυσλεξία, ενώ το 1988, διαπιστώθηκε πως πάσχει από μια πάθηση του εντέρου. Ήταν θρήσκος και ήταν παντρεμένος με την Πατ, με την οποία είχαν αποκτήσει τρία παιδιά.

## Παραπομπές


## Πηγές
* Επίσημη ιστοσελίδα
* WWE Hall of Fame Προφίλ

Κατηγορία:Επαγγελματίες παλαιστές
Ίβαν Πούτσκι

Ο **Τζόσεφ Μπεντνάρσκι** (γεννημένος στις 21 Ιανουαρίου 1941), είναι ένας Πολωνός πρώην επαγγελματίας παλαιστής και μπόντιμπιλντερ. Περισσότερο γνωστός είναι με το ψευδώνυμο **"Ίβαν Πούτσκι"**.

## Καριέρα
Το ντεμπούτο του ο Πούτσκι το έκανε το 1968, ενώ η καριέρα του διήρκεσε ως το 1987 όταν αποφάσισε να αποσυρθεί.

### Κόντρες
Ο Πούτσκι στην καριέρα του, είχε ως σύμμαχο για λίγο διάστημα τον Τίτο Σαντάνα. Αντίθετα, εχθρούς σεναριακά δημιούργησε αρκετούς. Η σπουδαιότερη κόντρα του, ήταν στην προσπάθεια να κατακτήσει το Παγκόσμιο Πρωτάθλημα WWE, κόντρα στον πρωταθλητή Μπίλι Γκράχαμ, αφού ήταν και οι δύο μπόντιμπιλντερ και υπήρχε μια διαφορετική ένταση. Έχει αντιμετωπίσει ακόμα, παλαιστές όπως ο Άιρον Σέικ, ο Ιβάν Κόλοφ, ο Τζέσε Βεντούρα και άλλοι.

### Διακρίσεις
Στην καριέρα του, ο σημαντικότερος τίτλους που κατέκτησε ήταν το Παγκόσμιο Πρωτάθλημα ομάδων μαζί με τον Τίτο Σαντάνα. Του είχαν δοθεί οι χαρακτηρισμοί, "Πολωνικό Χάμερ" και "Πολωνική Δύναμη".

## Πηγές
* WWE Hall of Fame Προφίλ

Κατηγορία:Επαγγελματίες παλαιστές
Γκραντ Γουίζαρντ

Ο **Έρνι Ροθ** (7 Ιουνίου, 1929 – 12 Οκτωβρίου, 1983), ήταν ένας επαγγελματίας μάνατζερ πάλης. Γνωστότερος ως **Γκραντ Γουίζαρντ**.

## Καριέρα
Το 1995, τιμήθηκε για την προσφορά του στον χώρο, με την εισαγωγή του στο WWE Hall of Fame.

### Εμφάνιση
Έγινε γνωστός για το ιδιαίτερο στυλ και ντύσιμό του. Φορούσε περίεργες ζακέτες, που για την εποχή ήταν εξεζητημένες και πρωτότυπα γυαλιά ηλίου. Επίσης, εμφανιζόταν πάντα με ένα φανταχτερό τουρμπάνι στο κεφάλι του, με τα κοσμήματα και τα φτερά να μην λείπουν ποτέ από την εμφάνισή του.

### Μάνατζερ
Ο Ροθ στην καριέρα του, ήταν γνωστός και ως **Γκραντ Γουίζαρντ** ("The Grand Wizard of Wrestling"), αλλά και ως "Άμπντουλαχ Φαρούκ" (Abdullah Farouk). Έγινε μάνατζερ για πάρα πολλούς αντιπαθητικούς προς το κοινό παλαιστές (βάση σεναρίου). Ο ίδιος ποτέ δεν αγωνίστηκε λόγω του μικρού αναστήματός του.

Μερικοί από τους παλαιστές που συνεργάστηκε ήταν οι: Άιρον Σέικ, Κίλερ Κοβάλσκι, Λοχίας Σλάουτερ, Έρνι Λαντ, Μπομπ Όρτον, Ντον Μουράκο, Σταν Στάσιακ, Μπίλι Γκράχαμ, Ιβάν Κόλοφ.

## Παραπομπές


## Πηγές
* Προφίλ στο WWE.com

Κατηγορία:Επαγγελματίες παλαιστές
Έρνι Λαντ

Ο **Έρνεστ Λαντ** ή Έρνι Λαντ (γέννηση 28 Νοεμβρίου 1938 – θάνατος 10 Μαρτίου 2007), ήταν ένας Αμερικανός επαγγελματίας παίκτης ράγκμπι και μετέπειτα επαγγελματίας παλαιστής.

## Ράγκμπι
Από νεαρή ηλικία είχε έφεση στο άθλημα του ράγκμπι. Αγωνίστηκε επαγγελματικάαπό το 1961 έως το 1968 και είχε ιδιαίτερη επιτυχία στο άθλημα. Κατέκτησε ένα πρωτάθλημα στην κορυφαία κατηγορία των Η.Π.Α., ενώ ήταν μέλος στην καλύτερη ομάδα της κατηγορίας για τέσσερις χρονιές. Το 1981 εισήχθη και σε τιμητικό Hall of Fame του αθλήματος.

## Επαγγελματική πάλη
Από το 1961, ταυτόχρονα με το ράγκμπι, ασχολήθηκε με την πάλη, ενώ μόλις εγκατέλειψε το πρώτο, το 1968, έγινε επαγγελματίας παλαιστής. Αγωνίστηκε έως το 1986 και στην μεγάλη καριέρα του, κατέκτησε πάρα πολλούς τίτλους. Πέρασε από τις δύο ισχυρότερες εταιρείες πάλης της εποχής του, το National Wrestling Alliance και το WWE, τότε γνωστό με άλλο όνομα και είχε κόντρες με σπουδαίους παλαιστές, όπως με τον Αντρέ τον Γίγαντα, αντιπαλότητα που έμεινε στην ιστορία.

### Αναγνώριση
Ο Έρνι Λαντ, μετά από μια καριέρα 25 ετών στον χώρο της επαγγελματικής πάλης, τιμήθηκε από το WWE, με την εισαγωγή του το 1995, στο τιμητικό WWE Hall of Fame. Είναι από τους λίγους που έχουν καταφέρει να εισαχθούν και σε Hall of Fame της πάλης και του ράγκμπι.

### Στην πάλη

**Κινήσεις**

*Big boot
*Thumb chokehold

**Ψευδώνυμα**

*"The Big Cat"
*"The Cat"

## Παραπομπές


## Πηγές
* WWE Hall of Fame Προφίλ

Κατηγορία:Επαγγελματίες παλαιστές
Ευλόγιος Α΄ Αλεξανδρείας

Ο **Ευλόγιος Αλεξανδρείας** (;-608) ήταν χριστιανός επίσκοπος στην Αλεξάνδρεια και έζησε τον 6ο αιώνα.

## Βίος
Δεν γνωρίζουμε πολλές πληροφορίες για τη ζωή του Ευλόγιου. Ήταν αρχικά πρεσβύτερος στην Αντιόχεια κι ακολούθως ηγούμενος στο μοναστήρι της Παναγίας της Θεοτόκου και το 581 επίσκοπος Αλεξανδρείας μέχρι τον θάνατό του το 608. Ο σύγχρονός του Γρηγόριος ο Μέγας, Πάπας της Ρώμης, τον εκτιμούσε σε τέτοιο βαθμό που τον χαρακτήριζε *organum Dei*.

Η Ορθόδοξη Εκκλησία τιμά τη μνήμη του στις 13 Ιουνίου.

## Συγγραφικό έργο
Γι΄αυτά μας πληροφορεί ο Μέγας Φώτιος. Όλα του έχουν χαθεί. Αυτά είναι: α)*Κατά Ναυάτου και περί οικονομίας*, σε πέντε βιβλία . Οι Ναυατιανοί την εποχή εκείνη στην Αλεξάνδρεια απέρριπταν την απόδοση τιμής στα λέιψανα των μαρτύρων κι ο Ευλόγιος ανασκευάζει τις θέσεις τους αυτές. Β)Ένα έκτο ακόμα βιβλίο που ανασκεύαζε το *Υπόμνημα περί αθλήσεως* του Ναυάτου. Γ)*Συνηγορίαι υπέρ του τόμου του Λέοντος*-δύο βιβλία. Απευθύνονται στον Δομετιανό Μελιτηνής και υποστηρίζουν την επιστολή του Λέοντος κατά των επιθέσεων του Τιμόθεου Αίλουρου και του Σεβήρου Αντιοχείας. δ) *Υπέρ των δογμάτων της ευσεβείας* υπερασπιστικό του τόμου του Λέοντος. ε) *Λόγος Στηλιτευτικός κατά Θεοδοσιανών και Γαϊανιτών* στ)Έντεκα *Λόγοι*.

## Παραπομπές


## Πηγές
* Παναγιώτης Χρήστου, Ελληνική Πατρολογία, τομ.Ε, εκδ.Κυρομάνος, Θεσσ/ίκη, 2006, σελ.185-187

Ευλογιος
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Βυζαντινοί του 6ου αιώνα
Κατηγορία:Βυζαντινοί του 7ου αιώνα
Κατηγορία:Επίσκοποι του 6ου αιώνα
Κατηγορία:Επίσκοποι του 7ου αιώνα
Οι Δώδεκα Άθλοι του Αστερίξ

**Οι 12 άθλοι του Αστερίξ** είναι ταινία κινουμένων σχεδίων γυρισμένη το 1976, στην οποία ο Ιούλιος Καίσαρας προτείνει στους Γαλάτες να κάνουν δώδεκα άθλους για να αποδείξουν ότι είναι θεοί. Αν αποτύχουν, το ανυπότακτο χωριό τους θα περάσει στην εξουσία της Ρώμης, αν όμως τα καταφέρουν, τότε ολόκληρη η Ρωμαϊκή Αυτοκρατορία θα παραδοθεί στο μικρό χωριό του Αστερίξ. 

Ο Αστερίξ και ο Οβελίξ με την βοήθεια του μαγικού ζωμού του Πανοραμίξ καλούνται να κάνουν άθλους που μόνο οι θεοί μπορούν να βγάλουν εις πέρας. Συγκεκριμένα καλούνται να νικήσουν σε αγώνα δρόμου έναν ολυμπιονίκη, να νικήσουν έναν διακεκριμένο παλαιστή και άλλα πολλά.

Στο τέλος του ταξιδιού στη Ρώμη, ολόκληρο το χωριό βρίσκεται μέσα στο Κολοσσαίο και καλείται να αντιμετωπίσει τους μονομάχους, τα λιοντάρια και τις τίγρεις. Νικητές θα είναι όπως πάντα οι Γαλάτες κι έτσι ολόκληρη η Ρωμαϊκή Αυτοκρατορία θα γίνει δική τους.

## Σημειώσεις

* Σε διάφορα ελληνικά ειδησεογραφικά και διαδυκτιακά μέσα γίνεται αναφορά στη ταινία και ιδιαίτερα στο «Σπίτι της Τρελής», όπου ο Αστερίξ και ο Οβελίξ πρέπει να προσκομήσουν το «Έντυπο Α38», παρομοιάζοντας την ρωμαϊκή γραφειοκρατία με την ελληνική.

## Παραπομπές


Κατηγορία:Γαλλικές ταινίες της δεκαετίας 1970
Κατηγορία:Αστερίξ
Κατηγορία:Ταινίες του 1976
Κατηγορία:Γαλλικές ταινίες κινουμένων σχεδίων
Κατηγορία:Γαλλόφωνες ταινίες
Κατηγορία:Ταινίες βασισμένες σε κόμικς
Κατηγορία:Ταινίες κινουμένων σχεδίων του 1976
Μίκελ Σκικλούνα

Ο **"Μπάιρον" Μίκελ Σκικλούντα** (γεννήθηκε στις 29 Ιουλίου, 1929 – 20 Μαρτίου, 2010) ήταν ένας Μαλτέζος επαγγελματίας παλαιστής, που έχει γνωστός τις δεκαετίας 1960 και 1970.  Πέθανε από καρκίνο το 2010.

## Καριέρα
### Εταιρείες
Ξεκίνησε την καριέρα του την δεκαετία του 1950 με το όνομα Μάικ Βαλεντίνο. Μέχρι το 1965 δούλεψε αποκλειστικά στον Καναδά, αφού εκείνη την χρονιά, συμφώνησε με το σημερινό WWE και εμφανιζόταν εκεί με το όνομα "Μπάιρον" Μίκελ Σκικλούντα.

### Χαρακτήρας
Ήταν διάσημος για τον τρόπο που εμφανιζόταν, αφού φορούσε μια βασιλική καπαρντίνα, που υποδήλωνε την μαλτέζικη βασιλική καταγωγή του. Επίσης, ήταν ύπουλος και προσπαθούσε να ξεγελάσει τους αντιπάλους του και τον διαιτητή.

### Διακρίσεις
Στην ομαδική κατηγορία, κατέκτησε το Ομαδικό Πρωτάθλημα Ηνωμένων Πολιτειών αλλά και το Παγκόσμιο της ίδιας κατηγορίας. Το 1968, νίκησε τον Ελληνοαυστραλό Σπύρος Αρίων και κατέκτησε το Παγκόσμιο Πρωτάθλημα Αυστραλίας, ενώ μετέπειτα προκάλεσε τους πρωταθλητές του τίτλου WWE, Μπρούνο Σαμαρτίνο και Πέντρο Μοράλες, δίχως επιτυχία. Συμμετείχε επίσης και στην κόντρα Γκορίλα Μονσούν με Μοχάμεντ Άλι. Αποσύρθηκε το 1983 και το 1996 εισήχθη στο τιμητικό WWE Hall of Fame.

## Παραπομπές


## Πηγές
* WWE Hall of Fame Προφίλ
* Online World of Wrestling Προφίλ

Κατηγορία:Επαγγελματίες παλαιστές
Αδέρφια Βάλιαντ

Τα **Αδέρφια Βάλιαντ** ήταν μια επαγγελματική ομάδα παλαιστών, που παρίσταναν βάση σεναρίου τα αδέρφια. Την αποτελούσαν ο **"Τζίμι Βάλιαντ"** και ο **"Τζόνι Βάλιαντ"**. Η ομάδα εμφανίστηκε στις εταιρείες National Wrestling Alliance (NWA), World Wide Wrestling Federation / World Wrestling Federation (WWWF/WWF) και World Wrestling Association (WWA).

## Περίοδοι του γκρουπ
Το 1974 εμφανίζονταν στο World Wrestling Association, αλλά έναν χρόνο μετά και για την περίοδο 1975-  1976, εμφανίστηκαν για το World Wide Wrestling Federation. Το 1976 συμφώνησαν με το National Wrestling Alliance, όπου έμειναν έως το 1978. Ο Τζίμι Βάλιαντ αποσύρθηκε εκείνη την χρονιά, αλλά την θέση του πήρε ο **"Τζέρι Βάλιαντ"**, που μαζί με τον Τζόνι, επέστρεψαν στο World Wrestling Federation την περίοδο 1978 - 1979.

### Κατακτήσεις
Πρωταθλητές Ηνωμένων Πολιτειών (Φλόριντα) NWA (1 φορά)
Πρωταθλητές Τζόρτζια NWA (1 φορά)
Παγκόσμιοι Πρωταθλητές (Σαν Φρανσίσκο) NWA (1 φορά)
Παγκόσμιοι Πρωταθλητές WWA (3 φορές)
Παγκόσμιοι Πρωταθλητές ομάδων WWE (2 φορές)

## Τα μέλη
### Τζίμι Βάλιαντ
Ο **Τζέιμς Χάρολντ Φάνινγκ** (γεννημένος στις 6 Αυγούστου 1942) έκανε τον Τζίμι Βάλιαντ. Εκτός από παλαιστής, έγινε και συγγραφέας.

### Τζόνι Βάλιαντ
Ο **Τζον Σάλιβαν** (γεννημένος ως Τόμας Σάλιβαν, στις 25 Νοεμβρίου 1946) έκανε τον Τζόνι Βάλιαντ.

### Τζέρι Βάλιαντ
Ο **Τζον Στιλ Χιλ** (8 Ιουλίου 1941 – 11 Μαρτίου 2010) ήταν Καναδός και εκτός από τον Τζέρι Βάλιαντ, είχε υποδυθεί τους Γκάι Μίτσελ και Στόμπερ.

## Πηγές
*Προφίλ στο WWE

Κατηγορία:Επαγγελματίες παλαιστές
Τζόνι Ροντζ

Ο **Τζόνι Ροντρίγκεζ** (γεννήθηκε στις 16 Μαΐου του 1938) είναι ένας Αμερικανός πρώην επαγγελματίας παλαιστής. Στη πορεία του, είχε το ψευδώνυμο "Τζόνι Ροντζ".

## Καριέρα
### [[WWE|WWWF]]
Ήταν μέλος του World Wide Wrestling Federation από τα πρώτα του βήματα, από το 1965. Αντιμετώπισε παλαιστές, όπως ο Μπομπ Μπάκλουντ και έμεινε στην εταιρεία για περίπου δύο δεκαετίες. Τον περισσότερο χρόνο τον πέρασε σαν μεροκαματιάρης που καθόταν να χάνει από όλους, παρ'όλα αυτά το 1980, νίκησε τον θρύλο Ίβαν Πούτσκι.

### NWA Hollywood
Για λίγο διάστημα, δούλεψε και για τους Μάικ και Τζενέ ΛεΜπελ, για το NWA Hollywood Wrestling, την δεκαετία του 1970. Νίκησε αρκετούς αγώνες με το όνομα 'Arabian Wildman' Java Ruuk και ακόμα κατάφερε να νικήσει σε αγώνα πολλών ατόμων το 1976.

### Μετά την απόσυρση
Το 1996, ο Ροντζ εισήχθη στο τιμητικό Hall of Fame του WWE από τον Άρνολντ Σκάαλαντ. Το 2007 εμφανίστηκε δύο φορές στο Total Nonstop Action Wrestling. Από το 1985 περίπου, ξεκίνησε καριέρα ως εκπαιδευτής νέων παλαιστών. Έχει εκπαιδεύσει και γνωστούς παλαιστές, όπως ο Μπούλι Ρέι και ο Ντίβον Χιούτζ.

## Πηγές
*WWE Hall of Fame Προφίλ

Κατηγορία:Επαγγελματίες παλαιστές